CELEX: C2004/284/57
Language: sl
Date: 2004-11-20 00:00:00
Title: Zadeva T-392/04: Tožba Salvatoreja Gagliardija proti Uradu za usklajevanje na notranjem trgu (UUNT), vložena dne 24. septembra 2004

20.11.2004   
            
            
               SL
            
            
               Uradni list Evropske unije
            
            
               C 284/29
            
         Tožba Salvatoreja Gagliardija proti Uradu za usklajevanje na notranjem trgu (UUNT), vložena dne 24. septembra 2004
   (Zadeva T-392/04)
   (2004/C 284/57)
   Jezik postopka: italijanščina
   Salvatore Gagliardi, lastnik istoimenskega podjetja, ki ga zastopajo Alex Schmitt, Paolo Biavati in Sandro Corona, avvocati, je dne 24. septembra 2004 na Sodišče prve stopnje Evropskih skupnosti vložil tožbo proti Uradu za usklajevanje na notranjem trgu.
   Druga stranka v tem postopku pred Odborom za pritožbe je bila družba Norma Lebensmittelfilialbetrieb GmbH Co. KG.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo inter partes četrtega Odbora za pritožbe UUNT z dne 15. junija 2004 (zadeva R 0154/2002-4);
            
         
               —
            
            
               v skladu s členom 87 Poslovnika naloži plačilo stroškov strankam, ki s svojimi zahtevki niso uspele (UUNT v mejah njegove odgovornosti, npr. zaradi prekoračitve tožbenega zahtevka).
            
         Tožbeni razlogi in bistvene navedbe
   
               Prijavitelj znamke Skupnosti:
            
            
               Tožeča stranka.
            
         
               Znamka Skupnosti, ki je predmet prijave:
            
            
               Figurativna znamka „MANU“ – prijava št. 1.021.690, vložena za številne proizvode iz razredov 18, 24, in 25.
            
         
               Imetnik znamke ali znaka, navajanega v postopku ugovora
            
            
               La società Norma Lebensmittelfilialbetrieb GmbH & Co. KG.
            
         
               Znamka ali znak, navajan v postopku ugovora:
            
            
               Nemška besedna znamka „MANOU“, za proizvode iz razreda 25 (artikli oblačil, obutve in pokrival).
            
         
               Odločba Oddelka za ugovore:
            
            
               Zavrnitev ugovora.
            
         
               Odločba Odbora za pritožbe:
            
            
               Ugoditev pritožbi in zavrnitev prijave za registracijo.
            
         
               Tožbeni razlogi pred Sodiščem prve stopnje:
            
            
               Napačna uporaba člena 8(1)(b) Uredbe (ES) št. 40/94 o znamki Skupnosti. Tožeča stranka tudi navaja, da naj bi izpodbijana odločba prekoračila tožbeni zahtevek s tem, da je zavrnila prijavo za registracijo znamke tudi za razreda 18 in 24, ki nikoli nista bila predmet ugovora, kot tudi za proizvode iz razreda 25, različne od artiklov oblačil, čeprav so bili edino slednji predmet ugovora.